stanford-oval/wikipedia huggingface dataset:
Promenaadikatu (Haapsalu)
Nimet

Promenaadikadulla on ollut monta eri nimeä läpi historiansa. Joidenkin lähteiden mukaan ennen I maailmansotaa vuosina 1913–1914 katua tunnettiin nimellä Suur puiestee (suom. Suuri puistokatu) tai saks. die große Promenade tai ven. Большой променадъ. Ensimmäisen maailmansodan aikana vuoden 1914 alussa sisäasiainministeriön määräyksellä Suuri Promenadi uudelleennimettiin Romanovien Bulevardiksi (vir. Romanovite Bulvar). Vuosina 1924–1926 sen nimi oli Suur promenaad (suom. Suuri promenadi), mutta koska Haapsalu oli toipumisen ja ilon paikka Tarton rauhanneuvottelijalle Jaan Poskalle, helmikuussa v. 1926 Kuursaalin eteinen Suur promenaad sai nimensä Jaan Poskan puistokatu (vir. Jaan Poska puiestee).
Haapsalun kaupungin kommunistisen vallankaappauspäivän mukainen 21. Juuni puiesteen (suom. 21. kesäkuun puistokadun) nimi mainitaan Neuvosto-Viron kansankomissaarien neuvoston 10. joulukuuta hyväksymässä ja Riigi Teatajan 13. joulukuuta 1940 julkaisemassa kansallistettavien talojen täydentävässä luettelossa. ”Läänlasen”, EK(b)P:n Haapsalun Piirikomitean ja Haapsalun piirin työväenedustajien neuvoston tiedottajan ja äänitorven (vir. EK(b)P Haapsalu Rajoonikomitee ja Haapsalu Rajooni TSN (Töörahvasaadikute Nõukogude) häälekandja) 20. kesäkuuta vuonna 1950 julkaistun artikkelin mukaan ”vanhaa porvarillista perintöä, "isäntien" ja työväen vihollisten intressejä ja elämäntapaa kuvastavan nimen” vaihto oli tapahtunut ensimmäisten joukossa sitten vallankaappauksen. Toisin kuin valtaosa Haapsalun kadunnimistä kuten mm. Jaani, Õpetaja, Meistri, Neiude, Ehte tänav (suom. Jaani-, Opettaja-, Mestari-, Neitokaisten katu), jotka edelleen ”eivät sopineet Neuvostoliiton yhteiskuntaan. Erityisesti pääkatu nimeltään "Karja", läänininsinöörin Tulvikin mukaan nimetty Insinööri-, Viron saksalaisten paronien entistä orjuuttavaa valtaa symboloiva Suur-Lossi- (suom. Suuri-Linna)- tai porvareiden unelmakaupungin Pariisin mukaan nimettyjen katujen osalta Haapsalu ei pysynyt samalla linjalla Neuvostoliiton johtavien kaupunkien kanssa ja ei yhtynyt toveri Molotovin puheessa 6. marraskuuta 1947 esille tuotuun visioon: "Elämme aikana, jolloin kaikki tiet johtavat kommunismiin”.
Vuonna 1987 joulukuussa kävelykadun nimi vaihtui Promenadiksi (vir. Promenaadi) ja vuonna 2004 Promenadikaduksi (vir. Promenaadi tänav).
Historia

Haapsalun piispanlinnan rakentamisen aikoihin tämä kävelykatu oli merialuetta. Joidenkin lähteiden mukaan Haapsalun mutakylpylän perustamisen myötä kesällä 1830 kaupungissa oleskeli jo 260 vierasta. Koska kylpylähoito edellytti potilaiden ulkoilua, alettiin 1800-luvun puolivälissä täyttää matalaa rannikkoaluetta läpikulkua varten. Joten toisaalta jo vuosina 1830–1831 aloitettiin rantapromenadien perustaminen. Silloin vuonna 1830 kauppias ja kaupunginherra Alexander Berg aloitti kävelykadun rakentamisen Tagalahden rannalle, johon oli keskittynyt jo kolme pienempää mutasairaalaa. Vuonna 1831 Tagalahden reunalle rakennetun parin sylen (3,6 metrin) levyinen kävelytie alkoi toimia rantabulevardina, josta tuli myöhemmin Suuri Promenadi.
Tai toisaalta kun vapaaherra Adam Theodor Andreas von Ungern-Sternberg rakennutti vuosina 1845–1847 yhteiskunnan korkeimmille luokille tarkoitetun modernin kivirakenteisen mutakylpylän Tagalahden rantatuntumaan, jatkuvalta vedennousulta suojautumiseksi aloitettiin v. 1859 rantapenkereiden kivirakennelmien valmistaminen. Silloin rannalle muodostui noin kilometrin pituinen ja 4,5 metriä leveä Suur Promenaad. Kävelykatu rakennettiin tuolloin juuri valmistuneen Haapsalun toisen mutasairaalan ja siitä muutaman sadan metrin päässä länteen jäävän ortodoksisen Maria-Magdaleenan kirkon väliselle ranta-alueelle, jolloin se sai alkunsa kirkon viereisen Nikolai-puiston luona ja ylsi Supeluse tn 2 (suom. Suplusekatu 2) sijainneen villa Friedheiminin luokse. Siitä jatkui Väike eli Šokolaadi Promenaad (suom. Pieni eli Suklaapromenadi) kunnes Ungern-Sternbergin kiinteistöjen luo.
Kaupunginjohtajan Hans Alverin ja taiteilijan Roman Haavamäen aloitteesta kävelykadulle asennettiin lukuisia kuvanveistäjän luomia teoksia, joista joitakin on säilynyt. Vuonna 1923 valmistui puinen jääkarhu ja merileijona, vuonna 1924 dolomiitista veistetty auringonkello, säätolppa barometreineen, kelloineen ja lämpömittareineen ja vuonna 1928 Carl (Karl) Abraham Hunniuksen patsas, joka siirrettiin promenadille vasta II maailmansodan jälkeen. Vuosina 1930–1932 ilmestyi kävelykadulle koristeellisia dolomiittirappusia ja -koristepylväitä, jalustoja sekä molemmin puolin Kuursaalia mereen johtavia koristeportaita ja Rudolf Tobiaksen patsas v. 1929. Vuonna 1930 perustettiin kävelykadun toiseen päähän kaupungin ensimmäinen uima- eli Afrikan ranta ja vuonna 1940 toiseen päähän Tšaikovskin muistopenkki. Vuoteen 1932 mennessä rannalle valmistuivat puinen krokotiili, luonnollisen kokoinen marabu, Mikki Hiiri ja kärpässienellä pelehtivät tontut. Kun Neuvostoliiton joukot saapuivat Viroon syksyllä v. 1939, osa Haapsalun promenadista annettiin puna-armeijan käyttöön. Samana syksynä armeijan panssarivaunut murskasivat veistokset “Lillekandjad” (suom. "Kukankantajat") ja “Tulekandjad” (suom. "Tulenkantajat"). Kahtena kesänä kaislikossa makoillut puinen krokotiili käytettiin lämmitykseen sinä kylmänä talvena 1939–1940. Sama kohtalo kohtasi alkuperäistä jääkarhua, joka seisoi vedessä muutaman kymmenen metrin päässä Kuursaalista, ja promenadin muita puuveistoksia.
Nykyaika

Vuonna 1929 lokakuussa myrsky aiheutti useita vaurioita sekä kaupungille että kävelykadulle. Tuolloin kaupunginhallitus aloitti kävelykadun remontin muutama kuukausi myrskyn jälkeen, 15. tammikuuta 1930, jotta yksi tärkeimmistä lomakohteista olisi kunnossa kesäsesongin alkuun mennessä. 1960-luvulla suosiossa olleet pienvenesatamat sekä promenadilla että Jaama-puron suulla ovat purettu. Nykyisin promenadi yhdessä Afrikan rannan lasten- ja Jaan Poska-rantapuiston kanssa ovat Haapsalun edustavinta aluetta. Vuonna 2005 tammikuisen myrskyn tuhojen seurauksena kävelykadun rantojensuojelu oli tarpeen tarkistaa, koska sen kivinen parapetti e. kiinteä suojaseinä uhkasi vajota veteen. Tienpäällyste, valaistus ja vehreys olivat huonossa kunnossa ja samoin veistokset vaativat kunnostamista. Korjaukset alkoivat helmikuussa 2008. Vuosina 2008–2010 suoritettu rantapromenadin kunnostushanke entisen historiallisen ympäristön elvyttämisen lisäksi täydensi sitä moderneilla ratkaisuilla. Mm. koristeellisten pylväiden, portaiden, jalustojen, aurinkokellon jne. useiden historiallisten yksityiskohtien palauttamisen lisäksi kunnostettiin rantakadun Kuursaal, venevuokraus- ja musiikkipaviljongit, uusittiin rantakadun valaistus, rakennettiin laitureita ja rantapaviljonki, lisättiin penkkejä ja uusia ulkovessoja. Myös promenadin toisessa päässä oleva Afrikan ranta kunnostettiin ja rakennettiin rantahuoltorakennus ja venelaituri. Rannan viereen perustettiin yksi kaupungin suurimmista leikkikentistä, joissa oli meriteemaisia nähtävyyksiä. Myrskyn vaurioittama rantaviiva palautettiin ja varustettiin uudella valaistuksella. Uusittiin myös puiston inventaario ja päivitettiin maisemointia.
Roman Haavamäen jääkarhun alkuperäisen puuveistoksen muovikopio ankkuroitiin Tagalahteen kesällä 2010 ja sen viereen pesiviä kyhmyjoutsenia. Haapsalun liikemies Veiko Tishler maksoi patsaan valmistamiseen käytetyt 40 000 kruunua. Jääkarhu kesähtii Tagalilahdella, kiinnittää turistien katseet ja on yksi Haapsalun valokuvatuimmista nähtävyyksistä koko kesän, mutta syksyllä se siirretään siistitettäväksi ja talvehtimaan autotalliin. Lokakuun lopussa 2020 tehdyn kuntoarvioinnin mukaan näiden 11 kesän aikana karhu ei ollut rikkoutunut, mutta sen maalikerros oli paikoittain irronnut pois.
Tulva Haapsalun promenadilla 26. joulukuuta 2011
Allikapaviljonki 26.12.2011 klo 12:55
Vuonna 2011 joulukuun 26. päivänä aamuyöllä kello 5–6 välillä tuuli oli voimakas ja myrsky kovimmillaan, niin että Haapsalussa merenpinta nousi kävelykadun mittarin mukaan paikoittain 120 senttimetriä keskivertoa korkeammaksi. Veden taso ei kuitenkaan noussut pelätylle tasolle, vaikka varhain aamulla kävelykatu oli toisinaan edelleen veden alla ja siellä oleviin penkkeihin asti oli kahlaamista melkein polvenkorkuisessa kylmässä vedessä.
Aiheesta myös

Kuvia tai muita tiedostoja aiheesta Promenaadikatu (Haapsalu) Wikimedia Commonsissa
Allika-paviljonki Haapsalun rantapromenadilla
Haapsalun promenadin koristeelliset jalustat ja jääkarhu 1. syyskuuta 2011
Remnants

Remnants on K. A. Applegaten kirjoittama nuorille suunnattu science fiction -kirjasarja. Sarjaan kuuluu 14 kirjaa, jotka on kaikki käännetty suomeksi.
Kirjat

Viimeinen avaruussukkula (The Mayflower Project, suom. 2002)
Määränpää tuntematon (Destination Unknown, suom. 2002)
Ne (Them, suom. 2002)
Ei maata näkyvissä (Nowhere Land, suom. 2002)
Mutaatio (Mutation, suom. 2002)
Jako kahteen (Breakdown, suom. 2003)
Ristitulessa (Isolation, suom. 2003)
Sota vai Rauha? (Mother, May I?, suom. 2003)
Oma maa mansikka (No Place Like Home, suom. 2003)
Kotikulmilla (Lost and Found, suom. 2004)
Unimyrsky (Dream Storm, suom. 2004)
Hylätyt (Aftermath, suom. 2005)
Kolmen kopla (Survival, suom. 2006)
Uuteen maailmaan (Begin Again, suom. 2006)
Riistapäivät

Riistapäivät on vuodesta 1990 alkaen järjestetty kaksipäiväinen valtakunnallinen seminaaritapahtuma, jossa Suomen riistantutkimuksen, riistahallinnon ja muun riista-alan ammattilaiset esittelevät ajankohtaisia aiheita. Vuoteen 2018 tapahtuman pääjärjestäjä oli Luonnonvarakeskus ja sen edeltäjä Riista- ja kalatalouden tutkimuslaitos, vuodesta 2019 alkaen Metsähallitus.
| Vuosi | Paikkakunta | Teema |
| --- | --- | --- |
| 2019 | Seinäjoki | Riista-ala muutoksessa |
| 2018 | Rovaniemi | Riista-ala katsoo tulevaisuuteen |
| 2017 | Kuopio | Hyvinvoiva riista - kestävä riistatalous |
| 2016 | Tampere | Riista biotalouteen suuntaavassa Suomessa |
| 2015 | Oulu | Riistatalous ja hyvinvointi, uudistuva suurpetokantojen hoito sekä ajantasainen riistatieto ja elinympäristöjen tila |
| 2014 | Vantaa | Suurpedot yhteiskunnassa |
| 2013 | Lahti | Riista, riistatieto, metsäkanalinnut |
| 2012 | Kajaani | Vesilinnut |
| 2011 | Vaasa | Metsäkanalinnut |
| 2010 | Turku | Riistan liikkuminen, hoitosuunnitelmatyö |
| 2009 | Lappeenranta | Toisen hyöty, toisen tappio |
| 2008 | Oulu | Vesilinnut ja kosteikot |
| 2007 | Jyväskylä | Metsästys mittoihin – riista, metsästäjä ja tutkimus |
| 2006 | Kouvola | Ympäristömuutokset ja me |
| 2005 | Vantaa | Uudet tekniikat luonnonhoidon apuna |
| 2004 | Tampere | Metsästäjien talkootyö – riistantutkimuksen perusta |
| 2003 | Seinäjoki | Riistamaailman epätoivotut – taudit, loiset, tulokaslajit |
| 2002 | Mikkeli | Metsäkanalintuvuosi 2002 |
| 2001 | Kajaani | Pienpedot luonnossamme |
| 2000 | Joensuu | Metsä riista-aittana - ennen, nyt ja tulevaisuudessa |
| 1999 | Pori | Vesilinnut, kansainvälisin riistavaramme |
| 1998 | Oulu | Suurpedot petoina |
Lähde:
Riistaveden kirjasto

| Riistaveden kirjasto |
| --- | --- |
Sijainti:  Koulutie 12, 71160 Riistavesi (Kuopio)
Koordinaatit:  62.9151°N, 28.146°E
Tyyppi:  yleinen kirjasto, lähikirjasto
Perustettu:  1924 (1929)
Kotisivut
Riistaveden kirjasto tai Riistaveden lähikirjasto on Kuopion Riistaveden pitäjän Melalahden taajamassa sijaitseva yleinen kirjasto. Se on osa Kuopion kaupunginkirjastoa.
Riistaveden aiempi kirjastorakennus, joka oli kirjastokäytössä kesäkuuhun 2023 saakka.
Riistavedellä kirjojen lainaus sai alkunsa vuonna 1924 Melalahden vanhalla koululla. Kunnan oma kirjasto perustettiin vuonna 1929, ja lainaustoiminta käynnistyi varsinaisesti saman vuoden marraskuussa. Kesäkuuhun 2023 saakka käytössä ollut kirjastorakennus (Vaarutie 1; koordinatit 62.91355°N, 28.16218°E) oli rakennettu alkujaan muuhun tarkoitukseen 1920-luvulla. Elokuusta 2023 lähtien Riistaveden kirjasto siirtyi toimimaan uuteen Riistaveden monitoimijataloon, jossa myös Riistaveden yhtenäiskoulu aloitti.
Riistaveden aiemmassa Melalahden koulussa (alakoulu), sekä jossain määrin myös Riistaveden koululla (aiempi yläkoulu, nykyinen Riistaveden yhtenäiskoulu) kärsittiin  huonosta sisäilman laadusta. Alkukesästä 2020 Kuopion kaupunginhallitus päätti rakennuttaa uudisrakennuksen yhtenäiskoululle aiemman Riistaveden koulun (nykyisen Riistaveden yhtenäiskoulun) tontille. Kesällä 2023 käyttöönotetun uudisrakennuksen yhteyteen rakennettiin palvelukeskus tai uudet tilat ainakin kirjastolle ja nuorisotoimelle. Samalla tavoiteltiin kirjaston aukioloaikojen laajentamista itsepalvelukirjaston avulla.
Remixed!

| Remixed! Scissor Sisters |
| --- | --- | --- |

Remix-albumin tiedot
 Julkaistu: 21. syyskuuta 2004
 Tuottaja(t): Scissor Sisters
 Tyylilaji: glam rock, alternative, electronica, pop
 Kesto: 45.46
 Levy-yhtiö: Touch of Class
Scissor Sistersin muut julkaisut
| Scissor Sisters 2004 | Remixed! 2004 | Ta-Dah 2006 |
Remixed! on Scissor Sistersin remix-albumi, joka julkaistiin 21. syyskuuta 2004.
Kappaleet

Filthy/Gorgeous (ATOC Vs Superbuddha Remix) – 4.13
Comfortably Numb (ATOC Dub Remix) – 4.44
The Skins – 2.55
Comfortably Numb (Tiga Remix) – 5.47
Electrobix (12″ Mix) – 6.00
Filthy/Gorgeous (Extended Mix) – 5.44
Comfortably Numb (ATOC Extended Edit) – 5.39
Comfortably Numb (Tiga Dub) – 5.26
Electrobix (Hungry Wives Remix) – 5.18
Rhythm Tengoku

| Rhythm Heaven> リズム天国 Rizumu Tengoku |
| --- | --- |

Julkaisija:  Nintendo
Suunnittelija:  Tsunku Kasuyoshi Isawa
Lajityyppi:  rytmipelit
Alusta:  Game Boy Advance, kolikkopeli
Lisää peliartikkeleitaVideopelien teemasivulla
Rhythm Heaven (jap. リズム天国, Rizumu Tengoku, suomeksi ”rytmitaivas”) on japanilainen rytmipelisarja. Rhythm Heaven -sarjan tuottajana toimivat Nintendo SPD ja J.P.Room Recordings, kun taas pelin arcade-versiosta vastaa Sega. Pelin kehittäjinä toimivat Tsunku ja Kazuyoshi Osawa.
Remixed & Revisited

| Remixed & Revisited Madonna |
| --- | --- | --- |

Remix-albumin tiedot
 Äänitetty : 2003
 Julkaistu: 24. marraskuuta 2003
 Tuottaja(t): Madonna, Mirwais Ahmadzaï, Mark ”Spike” Stent, Missy Elliott, Soul Diggaz, Dallas Austin
 Tyylilaji: pop
 Kesto: 29.27
 Levy-yhtiö: Maverick, Warner Bros.
Madonnan muut julkaisut
| American Life 2003 | Remixed & Revisited 2003 | Confessions on a Dance Floor 2005 |
Remixed & Revisited on yhdysvaltalaisen poplaulaja Madonnan toinen remix-EP ja järjestyksessä 17. albumi. Se menestyi heikosti, myyden Yhdysvalloissa 0,15 miljoonaa kappaletta ja maailmanlaajuisesti 0,5 miljoonaa kappaletta.
Itse EP julkaistiin joissakin maissa myös singlenä. Kaikki miksatut kappaleet lukuun ottamatta Britney Spearsin ja Christina Aguileran esittämään ”Like a Virgin” -versiota MTV VMA -gaalasta sekä ”Into the Grooven” ja ”Hollywoodin” miksausta ovat albumilta American Life. Poikkeus on kuitenkin myös ”Your Honesty”, joka on Bedtime Stories -levyn sessioiden ajalta, julkaisematon kappale.
Kappalelista

”Nothing Fails” – 3.50  - Nevins Mix
”Love Profusion” – 3.16  - Headcleanr Rock Mix
”Nobody Knows Me” – 4.44  - Mount Sims Old School Mix
”American Life” – 4.01  - Headcleanr Rock Mix
”Like a Virgin/Hollywood Medley” – 5.34  - Christina Aguileran, Missy Elliottin ja Britney Spearsin kanssa
”Into the Hollywood Groove” – 3.42  - The Passengerz Mix feat. Missy Elliott
”Your Honesty” – 4.07  - (Madonna, Austin)
Raymond Mwanyika

Raymond Mwanyika (1930 Uwemba – 24. lokakuuta 2013) oli tansanialainen roomalaiskatolinen piispa. Hänet vihittiin papiksi 11. lokakuuta 1959 ja nimitettiin Njomben hiippakunnan piispaksi 16. tammikuuta 1971. Piispaksi vihkiminen seurasi 25. huhtikuuta Laurean Rugambwan toimiessa pääkonsekraattorina sekä Eberhard Hermann Spiessin ja James Dominic Sangun avustaessa.
Mwanyika erosi tehtävistään 8. kesäkuuta 2002, jolloin hänen seuraajakseen nimitettiin Alfred Leonhard Maluma.
Pitkäjärvi (Multia, Linnankylä)

| Pitkäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°30′53″N, 25°02′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  Syrjäpuro Härkälampeen 
Järvinumero:  14.543.1.005
Mittaustietoja
Pinnankorkeus:  205,4 m  
Pituus:  550 m  
Leveys:  120 m  
Rantaviiva:  1,226 km  
Pinta-ala:  4,308 ha  
Tilavuus:  0,0002121 km³ 
Keskisyvyys:  4,92 m  
Suurin syvyys:  8,3 m  
Saaria:  ei saaria 
 fiPitkäjärvi 
Pitkäjärvi  on Keski-Suomessa Multialla Linnankylän lähellä sijaitseva järvi.
Maantietoa

Järvi on 550 metriä pitkä, 120 metriä leveä, ja sen pinta-ala on 4,3 hehtaaria. Järvellä ei ole kartan mukaan saaria. Järven tilavuudeksi on saatu 212 100 kuutiometriä. Sen keskisyvyys on 4,9 metriä ja suurin syvyys on 8,3 metriä. Sen rantaviivan pituus on 1,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Pengerjoen yläosan alueeseen (14.543) se kuuluu. Järven vedenpinnan korkeus on 205,4 metriä mpy.
Robert Juday

Robert Louis Juday (24. kesäkuuta 1900 Geneva, Indiana – 30. tammikuuta 1988 Sarasota, Florida) oli yhdysvaltalainen yleisurheilija, joka kilpaili korkeushypyssä. Hän edusti seuratasolla Pennsylvania Railroad Athletic Associationia.
Juday osallistui Pariisin olympialaisiin 1924, joissa hän ei saanut tulosta ja putosi karsinnassa. Samana vuonna hän voitti AAU:n mestaruuden ja hyppäsi ennätystuloksensa 196 cm. Juday sijoittui kolmanneksi AAU:n kisoissa vuosina 1925 ja 1926.
Richard Norman Shaw

Richard Norman Shaw (1831–1912) oli englantilainen arkkitehti, porvarillisen tyylin uranuurtaja. Hän opiskeli Lontoossa klassikko William Burnin oppilaana ja akatemian kouluissa, sittemmin, ulkomaanmatkoiltaan palattuaan (1857), kolme vuotta uusgoottilaisen rakennustyylin edustajan George Edmund Streetin oppilaana. Philip Webbin ja William Eden Nesfieldin ohella Shaw on 1800-luvulla ensimmäisiä, jotka vapautuivat akateemisesta tyylipakosta. Hän palasi englantilaisiin rakennusperinteisiin ja otti lähtökohdakseen koruttoman yksinkertaiset maalaistalot (cottages) korkeine savupiippuineen ja päätyineen, sileine tiiliseinineen, leveine ikkunoineen, maalauksellisine, kodikkaine aiheineen. Shaw’n keskeisiä töitä ovat suurehkot ja keskikokoiset maalaistalot (Leyeswood 1867, Lowther Lodge 1873, Adcote, Cragsiden linna ym.). New Zealand Chambersin toimistotalo Lontoossa (julkisivupilarien välisine ulokeikkunoineen) ratkaisi modernin liiketalon ongelman. Tyypillisiä ratkaisuja keskisluokkainen koti saa Bedford Parkin huviloissa. Parhaimpana Shaw’n työnä pidetään Lontoon pääpoliisin New Scotland Yardin taloa. Huomattavia kohtia Shaw’n rakennuksissa ovat talon keskushalli ulkoseinälle sijoitettuine tulisijasyvennyksineen, julkisivujen tiilimateriaali (tiileen veistettyine koristekuvioineen) ja ikkuna-arkkitehtuurin kehittäminen.
Shaw’n suunnittelemia rakennuksia

Cragside
Lowther Lodger, The Royal Geographical Societyn rakennus.
Aiheesta muualla

Kuvia tai muita tiedostoja aiheesta Richard Norman Shaw Wikimedia Commonsissa
Rudolf Kolster (vanhempi)

| Rudolf Kolster |
| --- | --- |

Henkilötiedot
Syntynyt: 13. maaliskuuta 1837  Hampuri 
Kansalaisuus:  Suomi
Ammatti:  Insinööri
Arvonimi: Professori
Puoliso:  Emma Angelika Ohrt
Lapset:  Rudolf Kolster Hermann Kolster
Muut tiedot
Koulutus: Hannoverin polyteknillinen koulu
Rudolf Kolster (13. maaliskuuta 1837 Hampuri – 28. lokakuuta 1901 Helsinki) oli saksalaissyntyinen insinööri, joka eli Suomessa.
Kolster valmistui insinööriksi Hannoverin polyteknillisestä koulusta ja sai 1860 paikan Helsingistä Teknillisestä reaalikoulusta (myöh. Polyteknillinen instituutti ja sitten Teknillinen korkeakoulu). Hän opetti vuodesta 1862 koneenrakennusta. Kolster perusti 1874 konsultoivan insinööritoimiston, Kolsterin, jonka yhteyteen luotiin myöhemmin patenttiosasto. Hänelle myönnettiin 1893 professorin arvonimi.
Kolsterin ja hänen puolisonsa Emma Angelika Ohrtin poikia olivat lääkäri, professori Rudolf Kolster ja diplomi-insinööri, professori Hermann Kolster.
Remixes

| Remixes SebastiAn |
| --- | --- | --- |

Kokoelmalevyn tiedot
 Julkaistu: 22. syyskuuta 2008
 Tuottaja(t): Sebastian Akchoté (SebastiAn)
 Tyylilaji: house electro house
 Kesto: 65.15
 Levy-yhtiö: Because Music Ed Banger Records
Muut kannet

SebastiAnin muut julkaisut
| Ross Ross Ross 2006 | Remixes 2008 | Total 2011 |
Remixes on ranskalaisen elektronisen musiikin artistin SebastiAnin kokoelma-albumi, joka sisältää hänen remixejään eri artistien ja yhtyeiden kappaleista. Albumi julkaistiin 22. syyskuuta 2008 CD:lle, vinyylilevylle ja digitaalisena latauksena. Albumin remixit ovat vuosien 2005 ja 2008 väliltä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Artisti | Kesto |  |  |  |  |  |
| 1. | Intro | Sebastian Akchoté | SebastiAn | 0.51 |  |  |  |  |  |
| 2. | Walking Machine | Asa Cerderqvist / Maria Eilersen / Nandor Hegedüs | Revl9n | 3.29 |  |  |  |  |  |
| 3. | Human After All | Thomas Bangalter / Guy-Manuel de Homem-Christo | Daft Punk | 4.44 |  |  |  |  |  |
| 4. | Paris Four Hundred | Myles MacInnes | Mylo | 4.25 |  |  |  |  |  |
| 5. | Get Myself Into It | Gabriel Andruzzi / Luke Jenner / Vito Roccoforte / Matt Safer | The Rapture | 2.57 |  |  |  |  |  |
| 6. | Camera | Edward Lay / Russell Leetch / Tom Smith / Chris Urbanowicz | Editors | 3.14 |  |  |  |  |  |
| 7. | We Danced Together | Alan Donohoe / Jamie Hornsmith / Lasse Petersen / Matthew Swinnerton | The Rakes | 3.09 |  |  |  |  |  |
| 8. | Bossy | Shondrae Crawford / Sean Garrett / Kelis Rogers-Jones / Todd Shaw | Kelis | 3.18 |  |  |  |  |  |
| 9. | Cheap and Cheerful | Jamie Hince / Alison Mosshart | The Kills | 5.52 |  |  |  |  |  |
| 10. | Testarossa Autodrive | Vincent Belorgey | Kavinsky | 3.29 |  |  |  |  |  |
| 11. | Texas | Benjamin Theves | Benjamin Theves | 5.21 |  |  |  |  |  |
| 12. | Fool for Love | Niek Meul / Lieven Moors / Reinhard Vanbergen / Bent Van Looy | Das Pop | 4.53 |  |  |  |  |  |
| 13. | I Still Remember | Russell Lissack / Gordon Moakes / Kele Okereke / Matt Tong | Bloc Party | 3.51 |  |  |  |  |  |
| 14. | Sexual Sportswear | Guy Manuel De Homem-Christo / Sébastien Tellier | Sébastien Tellier | 3.39 |  |  |  |  |  |
| 15. | Golden Skans | Jamie Reynolds / James Righton / Simon Taylor-Davis | Klaxons | 4.31 |  |  |  |  |  |
| 16. | Happy Without You | Timo Kaukolampi / Anne Strand | Annie | 5.11 |  |  |  |  |  |
| 17. | Tous Ces Mots | Géraldine Delacoux / Thierry Gronfier | Nâdiya | 2.28 |  |  |  |  |  |
Rjukan Arbeiderblad

| Rjukan Arbeiderblad |
| --- | --- |

Lehtityyppi:  paikallislehti
Kustantaja:  Amedia
Levikki:  2 520 (2020)
Perustettu:  1923
Päätoimittaja:  Egil Stensrud
Kotikunta:  Tinn
Kotimaa:  Norja
Ilmestymistiheys:  ti, to ja la
Kieli:  norja
Aiheesta muualla
Kotisivu
Rjukan Arbeiderblad (lyh. RA) on norjalainen vuonna 1923 perustettu paikallislehti, jonka toimitus on Rjukanissa Tinnin kunnassa. Lehti ilmestyy kolmesti viikossa ja kuuluu Amedia-konserniin.
Aiheesta muualla

Lehden verkkosivut (norjaksi)
Quentin Gilbert

| Quentin Gilbert |
| --- | --- |
 Gilbert vuoden 2015 Puolan rallissa
Henkilötiedot
Kansalaisuus:   Ranska
WRC-ura
Aktiivivuodet:  2012–
Kilpailuja:  33
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  0
Ensimmäinen kilpailu:  Ranskan ralli 2012
Aiheesta muualla
www.quentin-gilbert.com
Quentin Gilbert (s. 29. toukokuuta 1989) on ranskalainen ralliautoilija.
Gilbert voitti WRC-3 -luokan maailmanmestaruuden kaudella 2015. Toistaiseksi hänen paras yleiskilpailusijoituksensa MM-tasolla on 11. sija vuoden 2016 Monte Carlo -rallissa.